wickkiey/tamil-wikipedia-chunked huggingface dataset:
# கிரான்ட் பூங்கா (சிகாகோ)

**கிரான்ட் பூங்கா** (*Grant park*, முன்னதாக **லேக் பார்க்**) சிகாகோ நகரில் உள்ள ஒரு பெரிய நகரப்பூங்கா. இதன பரப்பளவு 319 ஏக்கர்கள் அல்லது 1.29 சதுர கி.மீ.. சிகாகோவின் நடுவில் இருக்கும் இப்பூங்காவில் மில்லெனியம் பூங்கா, பக்கிங்ஹாம் நீர்வீழ்ச்சி, சிகாகோவின் கலை நிறுவனம் மற்றும் அருங்காட்சியகம் ஆகியவை உள்ளன. அமெரிக்க குடியரசுத் தலைவரும் அமெரிக்க உள்நாட்டுப் போர் தளபதியுமான யுலீசசு எசு. கிரான்ட்டின் நினைவாகல் இப்பூங்கா பெயரிடப்பட்டது. இதன் வடக்கில் ரான்டொல்ப் தேருவும் தெற்கில் ரூஸ்வேல்ட் சாலையும் மேற்கில் மிச்சிகன் அவென்யூ மற்றும் கிழக்கில் மிச்சிகன் ஏரியும் உள்ளன. இப்பூங்கா சிகாகோவின் முற்றம் என்று பரவலாக அழைக்கப்படுகிறது
# கிரான்ட் பூங்கா (சிகாகோ)

## வரலாறு

சிகாகோ நகர் உருவாக்கத் திட்டப்பணிகள் மிச்சிகன் அவென்யு பகுதிகளை பிரிக்காமல் காலியாக விட்டன. அரசு மிச்சிகன் அவென்யு பகுதி மக்களுக்காக அந்நிலங்கள் காலியாக வைக்கப்படும் என்று உறுதியளித்தது. 1890இல் டியர்போர்ன் கோட்டை சிகாகோவுடன் இணைக்கப்பட்டபோது இந்த நிலங்கள் "பொதுச்சொத்து. என்றென்றும் கட்டடங்கள் இல்லாமல் இருக்க வேண்டும்." என்று அறிவிக்கப்பட்டது. ஏப்ரல் 29, 1844 ஆம் நாள் சிகாகோ நகராட்சி இப்பகுதியை பூங்காவிற்கு என்று ஒதுக்கி இதற்கு லேக் பார்க் என்று பேரிட்டது.
# கிரான்ட் பூங்கா (சிகாகோ)

## நிகழ்வுகள்

- 1911இல் பன்னாட்டு வான்பயணவியல் சந்திப்பு இங்கே நடந்தது.
- 1968இல் சிகாகோ காவல் துறையினருக்கும் மக்களுக்கும் இங்கே சண்டை நடந்தது.
- 1979இல் திருத்தந்தை இரண்டாம் அருள் சின்னப்பர் இங்கே தொழுகை நடத்தினார்.
- 2008இல் அமெரிக்க குடியரசுத் தலைவர்-தெரிவு பராக் ஒபாமா தனது தேர்தல் வெற்றி பற்றிய பேச்சை இங்கு ஆற்றினார்
- வருடம் முழுவதும் இப்பூங்கா பல நிகழ்ச்சிகளை நடத்துகிறது.
- “டேஸ்ட் ஓப் சிகாகோ” ஒரு பெரிய சாப்பாட்டு திருவிழா மற்றும் பாட்டுக்கச்சேரியாகும். தொடர்ந்து பத்து நாட்கள் நடைபெறும்.
# கிரான்ட் பூங்கா (சிகாகோ)

## அம்சங்கள்

### பக்கிங்ஹம் நீர்விழ்ச்சி

கிரான்ட் பார்க்கின் நடுவில் இருப்பது உலகின் பெரிய நீர்விழ்ச்சிகளில் ஒன்றான பக்கிங்ஹாம் நீர்விழ்ச்சியாகும். ரோகோகோ கல்யாண கேக் பாணியில் கட்டப்பட்ட இந்த நீர்விழ்ச்சி 1927 ஆம் ஆண்டு கேடி பக்கிங்ஹாமின் கேடி ஸ்டர்ஜெஸ் என்பவர் சிகாகோ நகரத்திற்கு பரிசாக தந்தார். இந்நீர்விழ்ச்சி ஏப்ரில் மாதம் முதல் அக்டோபர் மாதம் வரை 20 நிமிட இடைவெளியில் தண்ணீரை வெளியேற்றுகிறது. அம்மாதங்களில் காலை ஒன்பது மணி முதல் பத்து மணி வரை மற்றுமே இயங்கும்.  
மற்றும் ரிச்சர்ட் ஜ. டெலி பூங்கா கிரான்ட் பூங்காவின் வடக்கு பக்கமாக உள்ளன]]
# டொம் கிரவெனி

**டொம் கிரவெனி** (*Tom Graveney*, பிறப்பு: சூன் 16, 1927), இங்கிலாந்து அணியின் துடுப்பாட்டக்காரர். இவர் 79 தேர்வுத் துடுப்பாட்டப் போட்டிகளிலும், 732 முதல்தர துடுப்பாட்டப் போட்டிகளிலும், 45 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 - 1969 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# விக்கிப்பீடியா:உங்களுக்குத் தெரியுமா/மே 18, 2011

- **இரஃப்லேசியா அர்னால்டி** (படம்) உலகிலேயே மிகப்பெரிய தனித்த மலர்களைத் தரும் தாவரமாகும்.
- **புளூஸ்டார் நடவடிக்கை** என்பது அம்ரித்சர் நகரின் பொற்கோயிலில் தஞ்சம் புகுந்த சீக்கியப் பிரிவினைவாதிகளைப் பிடிக்கும் பொருட்டு இந்திய இராணுவத்தினரால் மேற்கொள்ளப்பட்ட நடவடிக்கை ஆகும்.
- **பிபனாச்சி எண்கள்** எனப்படும் எண் வரிசையை பிபோனாச்சி கண்டு பிடிக்கவில்லை.
- **நாடு கடந்த தமிழீழ அரசு** என்பது அனைத்துலக சட்டமரபு நெறிகளுக்கு அமைவாக இலங்கையிலும் வெளிநாடுகளிலும் பரவி வாழும் தமிழீழத்தவர்களின் தற்காலிக அரசமைப்பு ஆகும்.
- தமிழ் நாட்டுப்புற வழக்கில் இடம்பெறும் **முத்துப்பட்டன் கதை** 18ம் நூற்றாண்டில் சாதி மாறித் திருமணம் செய்து கொண்ட முத்துப்பட்டனின் வாழ்வை விவரிக்கிறது.
# சுந்தர் பிச்சை

**சுந்தர் பிச்சை** என்று அறியப்படும் பிச்சை சுந்தரராசன் (பிறப்பு: சூன் 10, 1972), இந்திய அமெரிக்க வாழ் கணினி தொழில் நுட்ப மேலாளர் ஆவார். இவர் அல்பபெட் (Alphabet Inc.) மற்றும் அதன் துணை நிறுவனமானகூகுள் முதன்மை செயல் அலுவலர் ஆவார்.
# சுந்தர் பிச்சை

## ஆரம்பகால வாழ்க்கை மற்றும் கல்வி

**சுந்தர் பிச்சை** தமிழ் நாட்டில், மதுரை மாவட்டத்தில் பிறந்தார். இவரது தந்தை ரகுநாத பிச்சை மற்றும் தாயார் லட்சுமி ஆவார். இவர் சென்னையில் உள்ள சவகர் வித்தியாலயா பள்ளியில் பத்தாம் வகுப்பும், வனவாணி பள்ளியில் பன்னிரெண்டாம் வகுப்பும் படித்தார். பிறகு ஐ.ஐ.டி கரக்பூரில் உலோகப் பொறியியல் பயின்ற இவர், ஸ்டான்போர்ட் பல்கலைக் கழகத்தில், பொருளறிவியல் பட்டம் பெற்றார். பின்னர் வார்ட்டன் மேலாண்மைப் பள்ளியில் மேலாண்மைப் பட்டம் பெற்றார்.
# சுந்தர் பிச்சை

## பணி

**சுந்தர் பிச்சை** 2004 ஆம் ஆண்டு கூகுள்இல் இணைந்தார். இவர் கூகிள் வாடிக்கையாளர் மென்பொருள் தயாரிப்புகள் தொகுப்பில் முக்கியப் பங்கு வகித்தார். தற்போது கூகிள் நிறுவனத்தின் தலைமை செயல் அதிகாரியாக பணியாற்றுகிறார். 2013 ஆம் ஆண்டு மார்ச் 13 ஆம் நாள் ஆன்டி ரூபின் பதவி விலகிய பிறகு ஆண்ட்ராய்டு பிரிவிற்கும் சேர்த்து தலைவரானார். கூகுள் வரைபடம், ஆய்வு, வணிகம், விளம்பரம், ஆண்ட்ராய்டு, குரோம், உள்கட்டமைப்பு, கூகுள் ஆப்ஸ் ஆகியவற்றின் தலைவராக இருந்த இவர், கூகுள் உறவு நிறுவனங்களின் புதிய கூட்டு நிறுவனமான ஆல்பாபெட்டு உருவாக்கம் நிறைவுற்ற பிறகு, கூகுளின் முதன்மைச் செயல் அலுவலராகப் பொறுப்பேற்க உள்ளார். 2019 ஆம் ஆண்டு டிசம்பர் 5 ஆம் திகதி முதல் ஆல்பாபெட்டு என்ற நிறுவனத்தின் தலைவர்களாக இருந்த லாரி பேஜ் மற்றும் சேர்ஜி பிரின் ஆகியோர் விலகி இவரை இரண்டு நிறுவனங்களுக்கும் ஒரே தலைமை செயல் அதிகாரியாக நியமித்துள்ளார்கள்.
# சுந்தர் பிச்சை

## விருது

- பத்மபூசண் விருது (2022)
# புனித அந்தோனியார்

**புனித அந்தோனியார்** என்ற தலைப்பில் உள்ள கட்டுரைகள்:
# புனித அந்தோனியார்

## நபர்

- புனித அந்தோனியார் (பதுவை) (1195–1231), பிரான்சிஸ்கன் சபையைச் சேர்ந்த குருவும், கத்தோலிக்க புனிதரும் ஆவார்.
- புனித வனத்து அந்தோனியார் (251–356)
- அந்தோனி மரிய கிளாரட் (1807–1870)
# புனித அந்தோனியார்

## திரைப்படம்

- புனித அந்தோனியார் (திரைப்படம்), 1977-ஆம் ஆண்டு நாஞ்சில் துரை இயக்கத்தில் வெளிவந்த தமிழ்த் திரைப்படமாகும்.  
id:Paulus#Paus Katolik Roma
# ராபின் குக் (அமெரிக்க எழுத்தாளர்)

**மரு. ராபின் குக்** (*Dr. Robin Cook*, பிறப்பு மே 4, 1940; நியூ யார்க் நகரம், நியூ யார்க்), பொது மக்கள் நலவாழ்வு, மருத்துவத் துறைகளைக் குறித்து எழுதும் ஓர் அமெரிக்க மருத்துவர், புதின எழுத்தாளர் ஆவார். மருத்துவத் துறைப் பின்னணியில் விறுவிறுப்பான கதைகளை எழுதுவதற்காக அறியப்படுகிறார். ராபின் குக்கின் பல நூல்கள் நியூயார்க் டைம்சின் அதிகம் விற்கப்படும் நூல்கள் பட்டியலில் இடம்பெற்றுள்ளன. இன்னும் பல நூல்கள் ரீடர்சு டைச்செசுட்டு இதழ்களில் இடம்பெற்றுள்ளன. இவரது நூல்கள் கிட்டத்தட்ட 100 மில்லியன் படிகள் விற்றுள்ளன.
# பொதுக்கயத்துக் கீரந்தை

**பொதுக்கயத்துக் கீரந்தை** சங்ககாலப் புலவர். இவரது பாடலாகக் குறுந்தொகை 337 எண் கொண்ட ஒரே ஒரு பாடல் மட்டும் உள்ளது.  
கயம் என்றால் குளம். பொதுக்கயம் என்பது ஊரின் பெயர்.
# பொதுக்கயத்துக் கீரந்தை

## பாடல் சொல்லும் செய்தி

இவள் பெருமுது செல்வர் பலருக்கு ஒரே ஒரு மகள். இவள் உலகம் அறியாத மடமைப் பண்பினள். இவளது முலை முகிழ்முகிழ்த்தது. கிளி போன்ற குரல் மாறிக் **கிழக்கு வீழ்த்தது**. அடித்தொண்டைக்கண்ணதாயிற்று பல் விழுந்து முளைத்து வரிசைப்பட்டுள்ளன. உடலைச் சில :wikt:சுணங்குகள் அழகுபடுத்துகின்றன. இவற்றையெல்லாம் நான் அறிவேன். அவளுக்குத் தெரியாது. என்ன ஆவாளோ என்று கவலைப்பட்டுக்கொண்டிருக்கிறேன். நீ வேறு அவளைத் தரும்படி கெஞ்சுகிறாய். நான் என்ன செய்வேன்? - குறை இரக்கும் தலைவனிடம் தோழி இவ்வாறு கூறுகிறாள்.
# குருதிவளிக்காவி

**ஹீமோகுளோபின்**, அல்லது **ஈமோகுளோபின்** அல்லது **குருதிவளிக்காவி** (Hemoglobin) என்பது மனிதனதும் இதர முதுகெலும்பிகளினதும் சில முதுகெலும்பிலிகளினதும் குருதியில் உள்ள ஒரு முக்கிய கூறு ஆகும். இது செங்குருதியணுக்களில் உள்ள இரும்பு தனிமத்தைக் கொண்ட ஆக்சிசன் கடத்தும் உலோகப் புரதத்தைக் குறிக்கிறது. ஆக்சிசனுடன் இணைந்த நிலையில் அதற்கு ஆக்சிஹீமோகுளோபின் என்று பெயர்.  
இது உடலில் குறிப்பிட்ட அளவில் பேணப்படுதுவது உடல்நலத்துக்கு அவசியம். இது குருதிப் புரதங்களில் மிக முக்கியமான புரதமாகும்.  
பெரும்பான்மையான முதுகெலும்பிகளில் குருதிவளிக்காவி நான்கு குளோபின் புரத மூலக்கூறுகள் பிணைந்து உருவாக்கப்பட்டுள்ளது. ஒவ்வொரு குளோபினும் இரும்புத் தனிமத்தைக் கொண்ட ஈம் (ஹீம்) எனப்படும் அமைப்புடன் இணைந்துள்ளது. ஈமோகுளோபின் எனப்படும் பெயருக்கு இதுவே காரணம் ஆகும்.  
குருதிவளிக்காவி சுவாசப்பையில் இருந்து உயிர்வளியை உடலின் ஏனைய பாகங்களுக்குக் காவிச்செல்கின்றது. மீன்கள் போன்ற கடல் வாழ் உயிரினங்களில் செவுள் எனப்படும் சுவாச உறுப்பு நீரில் கரைந்துள்ள உயிர்வளியை உள்ளெடுத்த பிற்பாடு ஏனைய பாகங்களுக்கு காவிச்செல்வதற்கு குருதிவளிக்காவி உதவுகின்றது. ஒவ்வொரு குருதிவளிக்காவி மூலக்கூறாலும் நான்கு உயிர்வளிக்கூறுகள் எடுத்துச்செல்லப்படுகின்றன. இவை உயிரணுக்களுக்குள் விடப்படுகின்றது. உயிரணுக்களில் இருந்து வெளிவிடப்படும் கரியமிலவளியின் சில சதவீதங்கள் (20–25%) குருதிவளிக்காவியால் காவப்படுகின்றது, இச்சந்தர்ப்பத்தில் கரியமிலவளியுடன் இணைந்த நிலையில் இது காபமினோ ஈமோகுளோபின் (Carbaminohaemoglobin) என அழைக்கப்படுகின்றது. ஏனையவை நீருடன் கரைந்து கார்போனிக் அமிலமாக உருவாகி செங்குருதியணுக்களால் எடுத்துச் செல்லப்படுகின்றது. கார்பனோராக்சைடு ஈமோகுளோபினுடன் இணைந்து உருவாகும் சேர்வை காபொக்சி ஈமோகுளோபின் எனப்படும்.  
குருதிவளிக்காவி செங்குருதியணுக்களைவிட வேறு பகுதிகளிலும் (மூளையில் கரும்பதார்த்தம், பெருவிழுங்கிகள், மூச்சுச் சிற்றறை) காணப்படுகின்றது. இங்கு அது உயிர்வளி இணைவு எதிர்ப்பியாகவும் இரும்பு வளர்சிதைமாற்றக் கட்டுப்படுத்தியாகவும் செயல்படுகின்றது.
# விக்கிப்பீடியா:கலைச்சொல் ஒத்தாசை/தொகுப்பு03

## declaration of war

என்பதற்கு போர் பிரகடனம் என்று தற்போது பயன்படுத்தி வருகிறேன். வேறு நல்ல தமிழ்த் தொடர் உள்ளதா?--சோடாபாட்டில் 18:57, 4 அக்டோபர் 2010 (UTC)
: declaration என்பதற்கு சாற்றுதல் என பொருள் கொடுத்துள்ளார்கள். போர் சாற்றுதல் என்பது சரியாக இருக்கும் என தோன்றுகிறது. --குறும்பன் 14:39, 7 அக்டோபர் 2010 (UTC)  
:: நல்லா இருக்கு.. “பறை சாற்றுதல்” ல வர்ர மாதிரி... பயன் படுத்திக்கிறேன்.
# விக்கிப்பீடியா:கலைச்சொல் ஒத்தாசை/தொகுப்பு03

## Creative Commons

- Creative Commons
- Attribution (CC-BY)
- Attribution Share Alike (CC-BY-SA)
- Attribution No Derivatives (CC-BY-ND)
- Attribution Non-Commercial (CC-BY-NC)
- Attribution Non-Commercial Share Alike (CC-BY-NC-SA)
- Attribution Non-Commercial No Derivatives (CC-BY-NC-ND)
--Natkeeran 02:29, 7 அக்டோபர் 2010 (UTC)
# விக்கிப்பீடியா:கலைச்சொல் ஒத்தாசை/தொகுப்பு03

## engine

- பொறி என்பது பொதுச் சொல்லாக உள்ளது. எரி பொறி என்பது பொருந்துமா? எல்லா எஞ்சின்களும் எரி பொறிகள் அல்லவே ??
::engineக்கு எந்திரம் (இயந்திரம்) என்றும் சொல்லலாம். காட்டு-internal combustion engine = உள்ளெரி எந்திரம் அல்லது உள்ளெரி பொறி.--இரா. செல்வராசு 08:22, 14 நவம்பர் 2010 (UTC)
# விக்கிப்பீடியா:கலைச்சொல் ஒத்தாசை/தொகுப்பு03

## Boiler vs. Furnace

Boilerக்குக் கொதிகலன் எனவும் Furnaceக்கு உலை என்றும் சொல்லலாம் என நினைக்கிறேன். தற்போது அவ்விரண்டு கட்டுரைகளும் ஒன்றையே குறிக்கின்றன (கொதிகலனை). தவிர உலை கட்டுரையில் மின் ஆலை படம் உள்ளது.
--இரா. செல்வராசு 08:26, 14 நவம்பர் 2010 (UTC)
# விக்கிப்பீடியா:கலைச்சொல் ஒத்தாசை/தொகுப்பு03

## Calorie

இதனைத் தமிழில் எழுதுவது பல வகையாகக் கையாளப்பட்டிருக்கிறது. காலரி, கேலரி, கலோரி... முதன்மைக் கட்டுரை இன்னும் உருவாக்கப் படவில்லை எனவே நினைக்கிறேன். கலோரியில் கட்டுரையை ஏற்படுத்தி, காலரி, கேலரியை வழிமாற்றிவிடலாமா? (கேலரி=Gallery என்றும் சில இடங்களில் இருப்பதால் கூடுதல் குழப்பம் உண்டாகும்).
--இரா. செல்வராசு 08:39, 14 நவம்பர் 2010 (UTC)
:கலோரி யை முதன்மையாக்கி காலரியை வழிமாற்றாக்கலாம்--சோடாபாட்டில் 18:23, 15 நவம்பர் 2010 (UTC)
# விக்கிப்பீடியா:கலைச்சொல் ஒத்தாசை/தொகுப்பு03

## Motion capture

- Motion capture
- Gesture recognition
- dyneme
- Feature extraction
- image processing
- kinematics  
--Natkeeran 17:46, 19 திசம்பர் 2010 (UTC)
# விக்கிப்பீடியா:கலைச்சொல் ஒத்தாசை/தொகுப்பு03

## tropical

அருள்கூர்ந்து பின்வரும் சொற்களின் கலைச்சொற்களைச் சரிபார்க்க உதவுங்கள்:
- tropical zone = அயனமண்டலம், வெப்பமண்டலம்
- subtropical zone = அயனவயல் மண்டலம் (அயன+அயல் மண்டலம்) , மிதவெப்பமண்டலம்
- subtropical climate = மிதவெப்பமண்டல தட்பவெப்பம் (காலநிலை)
- temperate zone = ??? (குளிர்நாடு?)
- temperate climate =???
- tropical disease = அயனமண்டல நோய்கள்
: தமிழ் விக்சனரியில் subtropical, temperate இரண்டுக்கும் "மிதவெப்ப" என்னும் சொல் பயன்படுத்தப்பட்டுள்ளது. temperateக்கு இடைவெப்பநிலை என்னும் சொல்லும் அங்கு உள்ளது (இதுவும் பொருந்தாது என நினைக்கிறேன்)--சி. செந்தி 06:28, 29 ஏப்ரல் 2011 (UTC)
::ஆங்கில விக்சனரி தரும் பொருள்
:::en:wikt:tropical - கடக ரேகைக்கும் மகர ரேகைக்கும் இடைப்பட்ட நிலப்பகுதி
:::en:wikt:subtropical நிலநடுக்கோட்டிலிருந்து tropical பகுதியையும் தள்ளிய நிலப்பகுதி
:::en:wikt:temperate கடக,மகர ரேகைகளுக்கும் துருவங்களுக்கும் இடைப்பட்ட மிகுந்த வெப்பமும் மிகுந்த குளிரும் இல்லாத நிலப்பகுதி
::எனவே முறையே **அயன மண்டலம்**, **அயன அயல் மண்டலம்**, **மிதக் காலநிலை மண்டலம்** என்பன பொருந்தும் எனக் கருதுகிறேன்.--மணியன் 07:51, 29 ஏப்ரல் 2011 (UTC)
:நன்றி மணியன். மிதக் காலநிலை மண்டலம் என்று பயன்படுத்துகின்றேன்.--சி. செந்தி 14:07, 29 ஏப்ரல் 2011 (UTC)
# போதனார்

**போதனார்** சங்ககாலப் புலவர். நற்றிணை 110 எண்ணுள்ள ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் உள்ளது.
# போதனார்

## பெயர் விளக்கம்

இவரத் பாடல் "பிரசம் கலந்த வெண்நுவைத் தீம்பால்" என்று தொடங்குகிறது. போதம் என்னும் சொல் பாலைக் குறிக்கும். இப் புலவரின் இயற்பெயர் தெரியாத நிலையில் பாலுண்ணச் செய்யும் செய்தியமைந்த பாடலைப் பாடியதால் எட்டுத்தொகை தொகுப்பு நற்றிணை நூலைத் தொகுத்தவர் 'போதனார்' என்று பெயர் சூட்டியுள்ளார்.
- போது = மலர்ந்துகொண்டிருக்கும் பூ.
- மலர் = முழுமையாக இதழ் விரிந்த பூ.
- போது < போதம் < பூக்கும் அறிவு.
- மலர் = மன உணர்வு (மலர்மிசை ஏகினான் - திருக்குறள் 3)
போதனார் - இயற்பெயர். (இதன் பொருள் விளக்கப்பட்டுள்ளது)
# போதனார்

## பாடல் சொல்லும் செய்தி

### சிறுவிளையாடி

செவிலி சிறுமிக்குப் பாலூட்டுகிறாள். ஒரு கையில் வெள்ளிக்கிண்ணத்தில் தேன் கலந்த பால். மற்றொரு கையில் சிறிய கோல். தோலின் நுனி பூப்போல் உள்ளது. கோலை அடிப்பது போல் சுழற்றிக்கொண்டு உண் என்று ஊட்ட வருகிறாள். சிறுமி உண்ண மறுத்துப் பந்தலைச் சுற்றி ஓடுகிறாள். செவிலி கால் ஓய்ந்துவிடுகிறது. சிறுமி ஓடுகிறாள். இது சிறுவிளையாட்டு.
# போதனார்

## பாடல் சொல்லும் செய்தி

### சிறுவிளையாடி

#### அறிவும் ஒழுக்கமும்

சிறுவிளையாட்டி உலக அறிவையும், குடும்ப ஒழுக்கத்தையும் எங்குக் கற்றுக்கொண்டாள் என்று செவிலி வியக்கிறாள்.
##### ஒழுக்கம்
(அவள் இப்போது கொழுநன் வீட்டில் வாழ்கிறாள்.) கொழுநன் வீட்டில் வறுமை. தந்தை அனுப்பிவைத்த சோற்றை அவள் உண்ணவில்லை. கொழுநன் வீட்டு-உணவு இல்லாதபோது பட்டினி கிடக்கிறாள். கிடைத்தபோது மட்டும் உண்கிறாள். (தேன்பால் பருக மறுத்து ஓடியவள்) பட்டினி கிடக்கும் ஒழுக்கத்தை எங்கே கற்றுக்கொண்டாள்? - செவிலியின் வியப்பு.
# விக்கிப்பீடியா:கலைச்சொல் ஒத்தாசை/தொழில்நுட்பம்

## Application Software

Application Program. Application Software. Application Programmers. Application Programming Interface. ஆகிய சொற்றொடருக்கு தமிழாக்கம் தேவை. அப்பிலிக்கேசன் சாப்ட்வேர் என்றால் ஒரு குறிப்பிட்ட தேவைக்காக உருவாக்கப்படும் மென்பொருளாகும். அதனால் இதை நாம் 'சேவைமென்பொருள்' அல்லது 'செயல் மென்பொருள்' என்று கூறலாமா? அல்லது இதைவிட சிறப்பாக ஏதாவது உள்ளதா?  
**பயன்பாட்டுச்செயலி** என சுருங்கக் கூறலாம்
# விக்கிப்பீடியா:கலைச்சொல் ஒத்தாசை/தொழில்நுட்பம்

## JDBC

JDBC என்பதை தமிழில் கிராந்தயெழுத்து பயன்படுத்தாமல் எப்படி எழுதுவது?  
**செடிபிசி (JDBC)** எனலாம்
# விக்கிப்பீடியா:கலைச்சொல் ஒத்தாசை/தொழில்நுட்பம்

## Graphical User Interface

Graphical User Interface - இதை தமிழில் மொழிபெயர்த்து உதவவும்.  
Graphical User Interface என்பதை வரைகலை பயனாளரின் இடைமுகம் எனலாம்.
# விக்கிப்பீடியா:கலைச்சொல் ஒத்தாசை/தொழில்நுட்பம்

## Ballistic Missile என்பதற்கு ஏற்ற தமிழ் சொல் தேவை

ஒரு மாதத்திற்கு முன் சவுரியா ஏவுகணை என்ற கட்டுரையைத் துவக்கினேன். அதற்கு தேவையான *Ballistic Missile* என்ற ஆங்கில வார்த்தைக்கு இணையான தமிழ் சொல் தெரியவில்லை. விக்சனரியில் தேடினேன்; அதில் *Ballistic* என்ற வார்த்தைக்கு *எறியியலுக்குரிய* எனும் தமிழ்ப்பதம் வந்தது. அப்படியானால் *Ballistic Missile* என்பதற்கு *எறிகணை* என்பது பொருந்துமா? (தமிழ் விக்கிப்பீடியாவில் சில இடங்களில் எறிகணை எனும் சொல்லை கண்டிருக்கிறேன்).--தினேஷ்குமார் (பேச்சு) 19:09, 5 நவம்பர் 2013 (UTC)
# விக்கிப்பீடியா:கலைச்சொல் ஒத்தாசை/தொழில்நுட்பம்

## சரியான தமிழ் சொல் தேவை

Resource person
ஒத்திகை தணிக்கை - நிறுவப்பட்ட கட்டுப்பாடுகள் எதிர்பார்த்த பயனைத் தருகின்றவா/தரக்கூடுமா என ஆய்தல்.--மணியன் (பேச்சு) 15:29, 6 மே 2012 (UTC)  
Resource person என்பதை கருத்துகள் கூறும் வள நபர் எனலாம்.
# விக்கிப்பீடியா:கலைச்சொல் ஒத்தாசை/தொழில்நுட்பம்

## கணினிச் சொற்கள்

- port - துறை ? படலை ? துறைமுனை (கணினியியல்).
:: port என்பது கணினியில் ஏதேனும் ஒரு கருவியை இணைக்கும் இடத்தைக் குறிப்பிடுவதுதானே? அதற்கு *இணைவுமுனை* என்ற சொல் பொருந்துமா?--தினேஷ்குமார் (பேச்சு) 19:02, 5 நவம்பர் 2013 (UTC)  
:: port = துறை என்ற சொல் கணினியியல் அகராதி ஒன்றில் பரிந்துரைக்கப்பட்டுள்ளது. port மென்பொருள் ports ஐயும் உள்ளடக்கும். --Natkeeran (பேச்சு) 19:18, 5 நவம்பர் 2013 (UTC)
# விக்கிப்பீடியா:கலைச்சொல் ஒத்தாசை/தொழில்நுட்பம்

## Motion capture

- Motion capture = நகர்வுப் பிடிப்பு, இயக்கம் பிடிப்பு
- Gesture recognition - சைகை விழித்துணர்தல்
- dyneme - டைனிமி ( பாலிஎதிலின் )
- Feature extraction - பண்புக்கூறு பிரித்தெடுத்தல்
- image processing - படிமச் செயலி.
- kinematics - இயக்கவியல்.
# விக்கிப்பீடியா:கலைச்சொல் ஒத்தாசை/தொழில்நுட்பம்

## பரிந்துரை தேவை:

- Artificial Intelligence
- செயற்கை அறிவாண்மை
- செயற்கை அறிவாற்றல்
- செயற்கை நுண்ணறிவு
- செயற்கை அறிமை
# விக்கிப்பீடியா:கலைச்சொல் ஒத்தாசை/தொழில்நுட்பம்

## செயற்திட்ட மேலாண்மை தொடர்பான சொற்கள்

- deliverable - விநியோகமுள்ள
- program as in program managmenet: "A group of related projects managed in a coordinated way..." - நிரல்வு மேலாண்மையில் உள்ளபடியான நிரல்கள்:" ஆயத்தமான வழியில் நிருவகித்த தொடர்புடைய திட்டப்பணிகளின் குழு..."  
Distributed computing என்பதை "விரவல் கணிப்பு" என்று குறிப்பிடுவதை விட "பங்கீட்டுக் கணிப்பு" எனச்சொல்லலாமா? ஏனெனில் விரவல் கணிப்பு எனும் சொல் pervasive computing என்பதற்குத்தான் சரியான மொழிபெயர்ப்பாக அமையும் அல்லவா?  
யாராவது உதவுஙகளேன்.
deliverable என்ற செயலாக்கத்தக்க
என பெயர்க்கலாம்
விநியோக்கணிப்பு என்ற சொல் பங்கீட்டுக் கணிப்பு என்பதைவிட பொருத்தமென்று தோன்றுகிறது.
மேலும் பங்கீட்டு என்பது sharing shared என்ற சொற்களுக்கு பயன்பட்டு வருகிறது.--செல்லப்பன் 15:02, 13 அக்டோபர் 2011 (UTC)
# விக்கிப்பீடியா:கலைச்சொல் ஒத்தாசை/தொழில்நுட்பம்

## Cave automatic virtual environment

- Cave automatic virtual environment--Natkeeran (பேச்சு) 02:09, 14 ஏப்ரல் 2012 (UTC)
# விக்கிப்பீடியா:கலைச்சொல் ஒத்தாசை/தொழில்நுட்பம்

## Use case

- :en:Use case --Natkeeran (பேச்சு) 20:42, 14 சூலை 2012 (UTC)
# விக்கிப்பீடியா:கலைச்சொல் ஒத்தாசை/தொழில்நுட்பம்

## காற்றாடி, காற்றாலை, காற்றுச் சுழலி

- காற்றுச் சுழலி - :en:Wind turbine, காற்றாடி ? எது சரி
- காற்றாலை :en:Windmill உறுதிப்படுத்தவும்.
--Natkeeran (பேச்சு) 02:48, 10 செப்டெம்பர் 2012 (UTC)  
:: காண்க
1. :en:Propeller (marine),
1. :en:Propeller (aircraft),
1. :en:Impeller,
1. :en:Turbine இவை தமிழாக்கம் செய்யப்படவில்லை (புதிய சொல் தேவைப்படும்)- (எ-கா) :en:Mechanical fan -மின் விசிறி --ஸ்ரீதர் (பேச்சு) 03:32, 10 செப்டெம்பர் 2012 (UTC)
# விக்கிப்பீடியா:கலைச்சொல் ஒத்தாசை/தொழில்நுட்பம்

## சரியான தமிழ் சொல் தேவை

pump என்பதற்கு தமிழாக்கம் தேவை. எனது எண்ணம் ஏற்றி என்பது சரியான சொல்  
:வணக்கம் சதீஷ். pump என்பதற்கு ஏற்றியை விட **எக்கி** (பெயர்ச்சொல்), **எக்கு** (வினைச்சொல்) என்பது பொருந்தும். இது எனது பரிந்துரை.--இராஜ்குமார் (பேச்சு) 20:21, 18 ஏப்ரல் 2013 (UTC)
:: **எற்றி** என்பது கூடுதல் பொருத்தமாக இருக்கலாம். --இராஜ்குமார் (பேச்சு) 20:23, 18 ஏப்ரல் 2013 (UTC)  
:இறைத்தல் என்ற தொழிலிலிருந்து ஆக்கப்பட்ட **இறைபொறி** என்பது பொருந்தலாம்.
--Kalaivanan S (பேச்சு) 05:53, 15 மே 2015 (UTC)
# விக்கிப்பீடியா:கலைச்சொல் ஒத்தாசை/தொழில்நுட்பம்

## கணினிசார் சொற்பதங்கள் தமிழாக்கம்

இப்பகுதியில் காணலாகும் தமிழாக்கங்களின் பொருத்தம் குறித்த கருத்துகளைப் பகிர்ந்து உதவுமாறு வேண்டுகிறேன்.  
- End to End - 'முடிவுடன் முடிவையிணை' - இது குறித்த கருத்து பரிமாற்றங்களை இங்கு பார்க்கவும்.
- Multi-paradigm programming language - 'பன்முக-கருத்தோட்ட நிரலாக்க மொழி'  
- Open source என்பதற்கு ஏற்கனவே 'திறந்த மூலம்' என்பது வழக்கில் உள்ள போதும், 'திறந்தவெளி' என்பது இன்னும் பொருந்துமா என்றறிய விழைகிறேன்.
--கலைவாணன் (பேச்சு) 13:40, 8 மே 2015 (UTC)  
மேலும் சில:
Network socket - பிணையகுழிவு?
WebSocket - வலைகுழிவு?
# போந்தைப் பசலையார்

**போந்தைப் பசலையார்** சங்ககாலப் புலவர்.அவை, அகநானூறு 110 எண் கொண்ட ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் இடம்பெற்றுள்ளது.  
தலைவிக்கு நிகழந்ததைத் தோழி செவிலிக்கு அறத்தொடு நிறகும் இந்தப் பாடல் ஒரு நிகழ்வின் தொடர் போல அமைந்துள்ளது.
# போந்தைப் பசலையார்

## நிகழ்வு

### புகார்த்தெய்வம்

நான் சொல்லப்போகும் செய்தி இவளைப் பெற்ற தாய்க்குத் தெரிந்தாலும் பரவாயில்லை. ஊருக்கே தெரியினும் பரவாயில்லை. வேறு வழி இல்லை. புகார்த்தெய்வத்தை நோக்கிச் சூளுரைத்து உண்மையைக் கூறுகிறேன்.
# போந்தைப் பசலையார்

## நிகழ்வு

### தொடலை ஆயம்

தோழிமார் கூடித் தொட்டு விளையாடிக்கொண்டிருந்தோம். பின் சிற்றில் இழைத்தோம். சிறுசோறு ஆக்கினோம். இப்படி விளையாடிய வருத்தம் தீரச் சிறிதே அமர்ந்திருந்தோம்.
# போந்தைப் பசலையார்

## நிகழ்வு

### தங்கின் மற்று எவனோ

அங்கு ஒருவன் வந்தான். பேச்சுக்கொடுத்தான். "தடமென் பணைத்தோள் மட நல்லீரே! பொழுதும் போய்விட்டது. களைப்பாகவும் இருக்கிறது. மெல்லிலை பரப்பில் விருந்து உண்டபின் அமைதியாக இருக்கும் உம் சிறுகுடியில் தங்கினால் என்ன? என்று வினவினான். அவனைப் பார்த்ததும் இவள் தலைவணங்கி நின்றாள். நான் சொன்னேன், 'இவை நிமக்கு உரிய செயல்கள் அல்ல'.
# போந்தைப் பசலையார்

## நிகழ்வு

### கொடி நுடங்கு நாவாய் காணாமோ

அவள் லேசானாள். கொடி அசையும் வணிக நாவாயைக் காட்டினாள். மீன் வல்சிதான் எங்கள் உணவு என்றாள். இவளது ஆயத்தார் பலரும் அவ்விடத்தில் நிற்காமல் சென்றுவிட்டனர். அவள் என்னைப் பார்த்துச் சொன்னாள். 'நன்னுதால்! நானும் போகட்டுமா' என்றாள். அதன் பொருள் நான் போகவேண்டும் என்பது எனக்குப் புரிந்துவிட்டது. நானும் விலகினேன்.
# போந்தைப் பசலையார்

## நிகழ்வு

### அவன்

அப்போது அவன் தேரின் கொடிஞ்சியைப் பற்றிக்கொண்டு நின்றது என் கண்ணை விட்டு அகலவில்லை.
# மொஹான் லால் கிரேரோ

** மொஹான் லால் கிரேரோ ** (Mohan Lal Grero, பிறப்பு: சூன் 14, 1956), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சிசார்பில் கொழும்புமாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் முதல் தடவையாக நாடாளுமன்றத்திற்குத் தெரிவு செய்யப்பட்டவர்.
# மொஹான் லால் கிரேரோ

## வாழ்க்கைக் குறிப்பு

3/1, ரெய்மோன்ட் வீதி, நுகேகொடையில் வசிக்கும் இவர் பௌத்தமதத்தைச் சேர்ந்தவர்,
- மொஹான் லால் கிரேரோ
# ஸ்லாப்ஸ்டிக் நடவடிக்கை

**ஸ்லாப்ஸ்டிக் நடவடிக்கை** (*Operation Slapstick*) என்பது இரண்டாம் உலகப் போரின் போது நடைபெற்ற ஒரு படையெடுப்பு நடவடிக்கை. நேச நாடுகளின் இத்தாலியப் படையெடுப்பின் ஒரு பகுதியான இதில் பிரித்தானிய 1வது வான்குடை டிவிசன் இத்தாலியின் தாரந்தோ நகரைத் தாக்கிக் கைப்பற்றியது.  
இத்தாலி மீது படையெடுக்க நேச நாட்டுப் படைகள் முடிவு செய்த போது சலேர்னோ மற்றும் கலபிரியா பகுதிகளில் மட்டும் படைகளைத் தரையிறக்க முடிவு செய்தனர். ஆனால் செப்டம்பர் 3, 1943ல் இத்தாலி-நேசநாட்டுப் படைகள் இடையே போர் நிறுத்தம் கையெழுத்தாகி இத்தாலி சரணடைந்தது. இதனால் பிற இடங்களிலும் படைகளைத் தரையிறக்க வாய்ப்புகள் உருவாகின. இதனைப் பயன்படுத்தி தாரந்தோ துறைமுகத்தைக் கைப்பற்ற நேச நாட்டு உத்தியாளர்கள் திட்டமிட்டனர். செப்டம்பர் 9ம் தேதி பிரித்தானிய 1வது வான்குடை டிவிசனை ஏற்றிக் கொண்டு நான்கு பிரித்தானியக் கப்பல்கள் தாரந்தோவிற்குச் சென்றன. அவற்றுக்குத் துணையாக பல போர்க்கப்பல்களும் சென்றன. இத்தாலியப் படைகளின் சரணடைவுக்குப் பின் தராந்தோ பகுதியில் சில ஜெர்மானியப் படைப்பிரிவுகளே நிறுத்தப்பட்டிருந்தன. அவற்றின் தளபதி, தன்னிடம் உள்ள சொற்பப் படைகளைக் கொண்டு நேச நாட்டுத் தரையிறக்கத்தைத் தடுக்க இயலாது என்று உணர்ந்தார். எனவே தராந்தோ நகரிலிருந்து பின்வாங்கி விட்டார். தராந்தோவில் எந்த எதிர்ப்புமின்றி நேரடியாகத் துறைமுகத்திலேயே பிரித்தானியப் படைகள் தரையிறங்கின. எதிர்ப்பில்லையெனிலும் படைகளைத் தாங்கிச் சென்ற ஒரு கப்பல் துறைமுகத்திலிருந்த கண்ணிவெடி மீது மோதி மூழ்கியதில் நூற்றுக்கணக்கான வீரர்கள் கொல்லப்பட்டனர். செப்டம்பர் 9ம் தேதி இரவுக்குள் தாரந்தோ நகரும் துறைமுகமும் பிரித்தானியர் வசமாகின.
# அனோமா கமகே

** அனோமா கமகே ** (Anoma Gamage), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி சார்பில் தெரிவு செய்யப்பட்ட தேசிய பட்டியல் உறுப்பினர். இவர் முதல் தடவையாக நாடாளுமன்றத்திற்குத் தெரிவு செய்யப்பட்டவர்.
# அனோமா கமகே

## வாழ்க்கைக் குறிப்பு

19/6A சுனான்திராம வீதி, களுபோவில, தெஹிவளையில் வசிக்கும் இவர் பௌத்தமதத்தைச் சேர்ந்தவர்,
- அனோமா கமகே
- அனோமா கமகே
# நாபொலி

**நாபொலி** (*Napoli*, ) அல்லது **நேப்பிள்ஸ்** (*Naples*) இத்தாலியின் பெரும் துறைமுக நகரங்களுள் ஒன்று. இது கம்பானியா மண்டலம் மற்றும் நாபொலி மாகாணத்தின் தலைநகராக விளங்குகிறது. இத்தாலியின் மேற்கு கடற்கரையில் அமைந்துள்ள இந்நகர் 2800 ஆண்டுகள் பழமை வாயந்தது. ஐரொப்பிய பண்பாட்டிலும் வரலாற்றிலும் மிக முக்கியமான இடத்தைப் பெற்றுள்ளது. இதன் நகர மையம் யுனெஸ்கோ அமைப்பால் உலகப் பாரம்பரியக் களமாக அறிவிக்கப்பட்டுள்ளது.
# ஜார்பம் காம்லின்

**ஜார்பம் காம்லின் ** (Jarbom Gamlin, பிறப்பு 16 ஏப்ரல் 1961) ஓர் இந்திய அரசியல்வாதியும் அருணாச்சலப் பிரதேசத்தின் தற்போதைய முதலமைச்சரும் ஆவார். இவர் இந்திய தேசிய காங்கிரசு கட்சியின் அருணாச்சலப் பிரதேசத் தலைவரும் ஆவார்.
# ஜார்பம் காம்லின்

## இளமை

காம்லின் சோக்ஜார் காம்லினிற்கு மகனாக மேற்கு சியாங் மாவட்டத்திலுள்ள அலோங்கில் பிறந்தார். அசாமிலுள்ள கோல்ப்பரா சைனிக் பள்ளியில் படித்தபோது 1976-77 ஆண்டுகளில் பள்ளி மாணவர் தலைவராக இருந்துள்ளார். தில்லியின் புனித இசுடீபன் கல்லூரியிலிருந்து வரலாற்றில் பட்டப்படிப்பை முடித்தார். தில்லிப் பல்கலைக்கழகதின் வளாக சட்ட மையத்தில் (Campus Law Centre) சட்டப்படிப்பை முடித்தார்.
# ஜார்பம் காம்லின்

## அரசியல் வாழ்வு

காம்லின் தமது அரசியல் வாழ்வை *அனைத்து அருணாச்சலப் பிரதேச மாணவர் சங்கத்* துவக்கினார்.
# ஜார்பம் காம்லின்

## அரசியல் வாழ்வு

### அருணாச்சலப் பிரதேச முதலமைச்சர்

ஏப்ரல் 30, 2011இல் தோர்ச்யீ காண்டு உலங்கு வானூர்தி விபத்தில் உயிரிழந்த பின்னர் இடா நகரில் கூடிய காங்கிரசு சட்டப்பேரவை உறுப்பினர்கள் இவரை தம் தலைவராகத் தேர்ந்தெடுக்க மே 5, 2011 அன்று அருணாச்சலப் பிரதேச மாநிலத்தின் ஏழாவது முதலமைச்சராகப் பொறுப்பேற்றுக் கொண்டார்.
# ஐக்கிய நாடுகள் கடைப்பிடிப்புக்கள் - அனைத்துலக ஆண்டு

**ஐக்கிய நாடுகள் கடைப்பிடிப்புக்கள் - அனைத்துலக ஆண்டு** (United Nations observances – International Year) என்பது, ஐக்கிய நாடுகள் பட்டயத்தின் நோக்கங்களை அடைவதற்காகவும், உலகம் தழுவிய அரசியல், சமூக, பண்பாட்டு, மனிதநேய அல்லது மனித உரிமை விடயங்கள் தொடர்பில் விழிப்புணர்வை ஏற்படுத்துவதற்காகவும் அறிவிக்கப்படுகிறது. இவ்வாறு ஒரு குறித்த விடயத்துக்காக அறிவிக்கப்படும் ஆண்டில், பன்னாட்டு அளவிலும், நாடுகள் அளவிலும் அவ்விடயம் தொடர்பாக ஐக்கிய நாடுகள் அவையின் திட்டங்களிலும் நடவடிக்கைகளிலும் ஆர்வத்தை உண்டாக்கும் செயற்பாடுகள் முன்னெடுக்கப்படுகின்றன. இவ்வாறாக அறிவிக்கப்படும் அனைத்துலக ஆண்டுகள் தொடர்பிலான ஆயத்த வேலைகள், மதிப்பீடு, கண்காணிப்பு ஆகிய செயற்பாடுகளுக்கான அடிப்படைகளை ஐக்கிய நாடுகள் பொதுச் செயலர் உருவாக்குகிறார். பெரும்பாலான அனைத்துலக ஆண்டுகள் ஐக்கிய நாடுகள் பொதுச் சபையால் அறிவிக்கப்படுகின்றன. வேறு சிலவற்றை ஐக்கிய நாடுகளின் துணை நிறுவனங்களான யுனெஸ்கோ போன்றவை அறிவிக்கின்றன.  
ஐக்கிய நாடுகளின் முதலாவது அனைத்துலக ஆண்டு 1959 ஆம் ஆண்டில், பொதுச் சபையின் 1285 (XIII) ஆவது தீர்மானத்தின் கீழ் அறிவிக்கப்பட்டது. இது உலக ஏதிலி ஆண்டு ஆகும். இதைத் தொடர்ந்து 1961, 1965, 1967, 1968, 1970, 1971, 1974, 1975, 1978/79, 1979, 1981, 1982, 1983, 1985, 1986, 1987, 1990, 1992, 1993, 1994, 1995, 1996, 1998, 1999, 2000, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013 ஆகியனவும் பல்வேறு விடயங்களுக்காக அனைத்துலக ஆண்டுகளாக அறிவிக்கப்பட்டன. இதுவரை பெரும்பாலான ஆண்டுகள் ஒரு விடயத்துக்காகவே அனைத்துலக ஆண்டாக அறிவிக்கப்பட்டுள்ளன எனினும், அண்மைக் காலத்தில் ஒரு ஆண்டு ஒன்றுக்கு மேற்பட்ட விடயங்களுக்காகவும் அனைத்துலக ஆண்டாக அறிவிக்கப்பட்டதைக் காண முடிகிறது. மிக அதிக அளவாக 2009 ஆம் ஆண்டு ஐந்து விடயங்களுக்காக அனைத்துலக ஆண்டாக அறிவிக்கப்பட்டது.
# ஐக்கிய நாடுகள் கடைப்பிடிப்புக்கள் - அனைத்துலக ஆண்டு

## இதுவரை அறிவிக்கப்பட்ட அனைத்துலக ஆண்டுகள்

1959 ஆம் ஆண்டிலிருந்து இன்று வரை அறிவிக்கப்பட்ட அனைத்துலக ஆண்டுகளின் பட்டியலைக் கீழே காண்க.
# ஐக்கிய நாடுகள் கடைப்பிடிப்புக்கள் - அனைத்துலக ஆண்டு

## இதுவரை அறிவிக்கப்பட்ட அனைத்துலக ஆண்டுகள்

### ஆண்டுகள் 2011–2020

- 2015 – மண்களுக்கான பன்னாட்டு ஆண்டு
- 2015 – ஒளிக்கான பன்னாட்டு ஆண்டு
- 2014 – சிறிய தீவு அபிவிருத்தி ஆண்டு
- 2014 – பன்னாட்டு குடும்ப வேளாண்மை ஆண்டு
- 2014 – பன்னாட்டு படிகவுருவியல் ஆண்டு
- 2014 – பாலத்தீன மக்களுடனான ஒருமைப்பாட்டுக்கான பன்னாட்டு ஆண்டு
- 2013 – அனைத்துலக நீர்க் கூட்டுறவு ஆண்டு
- 2012 – அனைத்துலகக் கூட்டுறவு ஆண்டு
- 2012 – அனைவருக்குமான பேண்தகு ஆற்றல் அனைத்துலக ஆண்டு
- 2011 – ஆப்பிரிக்க வம்சாவளி மக்களுக்கான அனைத்துலக ஆண்டு
- 2011 – அனைத்துலக வேதியியல் ஆண்டு
- 2011 – அனைத்துலகக் காடுகள் ஆண்டு
- 2011 – அனைத்துலக இளைஞர் ஆண்டு (12 ஆகத்து 2010–11 ஆகத்து 2011)
# ஐக்கிய நாடுகள் கடைப்பிடிப்புக்கள் - அனைத்துலக ஆண்டு

## இதுவரை அறிவிக்கப்பட்ட அனைத்துலக ஆண்டுகள்

### ஆண்டுகள் 2001–2010

- 2010 – அனைத்துலக இளைஞர் ஆண்டு (12 ஆகத்து 2010–11 ஆகத்து 2011)
- 2010 – அனைத்துலகப் பண்பாட்டு நல்லிணக்க ஆண்டு
- 2010 – அனைத்துலக உயிர்ப்பல்வகைமை ஆண்டு
- 2010 – அனைத்துலகக் கடலோடிகள் ஆண்டு
- 2009 – அனைத்துலக இணக்க ஆண்டு
- 2009 – அனைத்துலக இயற்கை இழைகள் ஆண்டு
- 2009 – அனைத்துலக மனித உரிமைக் கல்வி ஆண்டு
- 2009 – அனைத்துலக வானியல் ஆண்டு
- 2009 – அனைத்துலக மனிதக் குரங்குகள் ஆண்டு
- 2008 – அனைத்துலகப் புவிக்கோள் ஆண்டு
- 2008 – அனைத்துலக மொழிகள் ஆண்டு
- 2008 – அனைத்துலகப் புறத்தூய்மை ஆண்டு
- 2008 – அனைத்துலக உருளக்கிழங்கு ஆண்டு
- 2007 – அனைத்துலகத் துருவ ஆண்டு
- 2006 – அனைத்துலகப் பாலைவனமும் பாலைவனமாதலும் ஆண்டு
- 2005 – அனைத்துலக நுண்கடன் ஆண்டு
- 2005 – விளையாட்டுக்கும் உடற்பயிற்சிக் கல்விக்குமான அனைத்துலக ஆண்டு
- 2005 – அனைத்துலக இயற்பியல் ஆண்டு
- 2004 – அடிமைத்தனத்துக்கு எதிரான போராட்டத்தையும் அதன் ஒழிப்பையும் நினைவுகூர்வதற்கான அனைத்துலக ஆண்டு
- 2004 – அனைத்துலக அரிசி ஆண்டு
- 2003 – அனைத்துலக கிர்கிசு நாட்டுநிலை ஆண்டு
- 2003 – அனைத்துலக நன்நீர் ஆண்டு
- 2002 – ஐக்கிய நாடுகள் பண்பாட்டு மரபு ஆண்டு
- 2002 – அனைத்துலக மலைகள் ஆண்டு
- 2002 – அனைத்துலகச் சூழியல் சுற்றுலா ஆண்டு
- 2001 – அனைத்துலக நாகரிகங்களுக்கிடையேயான உரையாடல் ஆண்டு
- 2001 – அனைத்துலகத் தன்னார்வலர் ஆண்டு
- 2001 – இனவாதம், இனப்பாகுபாடு, அந்நியர் வெறுப்பு, அனைத்துலக ஆண்டு, போன்ற பிற சகிப்புத்தன்மையின்மை என்பவற்றுக்கு எதிரான வளத்திரட்டல் அனைத்துலக ஆண்டு
# ஐக்கிய நாடுகள் கடைப்பிடிப்புக்கள் - அனைத்துலக ஆண்டு

## இதுவரை அறிவிக்கப்பட்ட அனைத்துலக ஆண்டுகள்

### ஆண்டுகள் 1991–2000

- 2000 – அனைத்துலக நன்றிதெரிவித்தல் ஆண்டு
- 2000 – அனைத்துலக அமைதிப் பண்பாடு ஆண்டு
- 1999 – அனைத்துலக மூத்தோர் ஆண்டு
- 1998 – அனைத்துலகப் பெருங்கடல் ஆண்டு
- 1996 – அனைத்துலக வறுமை ஒழிப்பு ஆண்டு
- 1995 – அனைத்துலகச் சகிப்புத்தன்மை ஆண்டு
- 1995 – இரண்டாம் உலகப்போரில் பாதிக்கப்பட்டோரை மக்கள் நினைவுகூர்வதற்கான அனைத்துலக ஆண்டு
- 1994 – அனைத்துலகக் குடும்ப ஆண்டு
- 1994 – விளையாட்டுக்கும் ஒலிம்பிய இலட்சியத்துக்குமான அனைத்துலக ஆண்டு
- 1993 – அனைத்துலக உலகத் தாயக மக்கள் ஆண்டு
- 1991 – அனைத்துலக விண்வெளி ஆண்டு
# ஐக்கிய நாடுகள் கடைப்பிடிப்புக்கள் - அனைத்துலக ஆண்டு

## இதுவரை அறிவிக்கப்பட்ட அனைத்துலக ஆண்டுகள்

### ஆண்டுகள் 1981–1990

- 1990 – அனைத்துலக எழுத்தறிவு ஆண்டு
- 1987 – வீடற்றோருக்கு வீடு பெறுவதற்கான அனைத்துலக ஆண்டு
- 1986 – அமைதிக்கான அனைத்துலக ஆண்டு
- 1985 – ஐக்கிய நாடுகள் ஆண்டு
- 1985 – அனைத்துலக இளைஞர் ஆண்டு: பங்கேற்பு, வளர்ச்சி, அமைதி
- 1983 – உலக தொலைத்தொடர்பு ஆண்டு தொலைத்தொடர்பு உட்கட்டமைப்பு வளர்ச்சி
- 1982 – தென்னாப்பிரிக்காவுக்கு எதிரான தடைகளுக்கான வளத்திரட்டலுக்கான அனைத்துலக ஆண்டு
- 1981 – ஊனமுற்றோருக்கான அனைத்துலக ஆண்டு
# ஐக்கிய நாடுகள் கடைப்பிடிப்புக்கள் - அனைத்துலக ஆண்டு

## இதுவரை அறிவிக்கப்பட்ட அனைத்துலக ஆண்டுகள்

### ஆண்டுகள் 1971–1980

- 1979 – அனைத்துலகச் சிறுவர் ஆண்டு
- 1978/79 – அனைத்துலக இனவொதுக்கல் எதிர்ப்பு ஆண்டு
- 1978 – அனைத்துலகப் பெண்கள் ஆண்டு
- 1974 – உலக மக்கள்தொகை ஆண்டு
- 1971 – இனவாதம், இன அடிப்படையிலான தப்பபிப்பிராயங்கள் என்பவற்றுக்கு எதிரான நடவடிக்கைகளுக்கான அனைத்துலக ஆண்டு
# ஐக்கிய நாடுகள் கடைப்பிடிப்புக்கள் - அனைத்துலக ஆண்டு

## இதுவரை அறிவிக்கப்பட்ட அனைத்துலக ஆண்டுகள்

### ஆண்டுகள் 1961–1970

- 1970 – அனைத்துலகக் கல்வி ஆண்டு
- 1968 – அனைத்துலக மனித உரிமைகள் ஆண்டு
- 1967 – அனைத்துலகச் சுற்றுலாப் பயணிகள் ஆண்டு
- 1965 – அனைத்துலக ஒத்துழைப்பு ஆண்டு
- 1961 – அனைத்துலக மருத்துவத்துக்கும் மருத்துவ ஆய்வுக்குமான ஆண்டு
# ஐக்கிய நாடுகள் கடைப்பிடிப்புக்கள் - அனைத்துலக ஆண்டு

## இதுவரை அறிவிக்கப்பட்ட அனைத்துலக ஆண்டுகள்

### ஆண்டுகள் 1951–1960

- 1959/1960 – உலக ஏதிலி ஆண்டு
# ஹேமால் குணசேகர

**ஹேமால் குணசேகர ** (*HEMAL GUNASEKERA*, பிறப்பு: திசம்பர் 25, 1959), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் மாத்தறை மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் முதல் தடவையாக நாடாளுமன்றத்திற்குத் தெரிவு செய்யப்பட்டவர்.
# ஹேமால் குணசேகர

## வாழ்க்கைக் குறிப்பு

தயானி, வெல்லாக்க, வெலிகமையில் வசிக்கும் இவர் பௌத்தமதத்தைச் சேர்ந்தவர்,
- ஹேமால் குணசேகர
# எம். எச். ஏ. ஹலீம்

**எம். எச். ஏ. ஹலீம்** (*M. H. A. Haleem*, பிறப்பு: ஆகத்து 29, 1956), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சிசார்பில் கண்டி மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.  
ஐக்கிய தேசியக் கட்சியின் வேட்பாளராக 2015 நாடாளுமன்றத் தேர்தலில் கண்டி மாவட்டத்தில் போட்டியிட்டு 111,011 விருப்பு வாக்குகள் பெற்று நாடாளுமன்றத்திற்குத் தெரிவானார்.
# எம். எச். ஏ. ஹலீம்

## வாழ்க்கைக் குறிப்பு

16/2 பவுசியா கார்டன், மாவில்மடைவீதி, கண்டியில் வசிக்கும் இவர் இசுலாம் மதத்தைச் சேர்ந்தவர்,  
- எம். எச். ஏ. ஹலீம்
# குலசேகரன்பட்டினம்

**குலசேகரப் பட்டினம்** (Kulasekharapatnam) என்பது இந்தியாவின் தமிழ்நாடு மாநிலம் தூத்துக்குடி மாவட்டம், திருச்செந்தூர் வட்டம், உடன்குடி ஊராட்சி ஒன்றியம், குலசேகரன்பட்டினம் ஊராட்சியில் மன்னார் வளைகுடா கடற்கரையில் அமைந்த ஒரு சிற்றூர் ஆகும். இவ்வூரில் புகழ்பெற்ற முத்தாரம்மன் கோயில் உள்ளது. மேலும் இவ்வூரில் இஸ்ரோவின் இராக்கெட் ஏவுதளம் அமையவுள்ளது.
# குலசேகரன்பட்டினம்

## அமைவிடம்

திருச்செந்தூர் - கன்னியாகுமரி செல்லும் சாலையில் அமைந்த குலசேகரன்பட்டினம் உடன்குடிக்கு கிழக்கே 5 கி.மீ. தொலைவிலும், திருச்செந்தூருக்கு தெற்கே 18 கி.மீ. தொலைவிலும், கன்னியாகுமரிக்கு வடகிழக்கே 80 கி.மீ. தொலைவிலும் அமைந்துள்ளது.
# குலசேகரன்பட்டினம்

## தொழில்கள்

இங்கு கடல் மீன் பிடித்தலே முக்கியத் தொழில். இங்கு புதிய அனல் மின் நிலையம் ஒன்று கட்டப்பட்டுகிறது. 760 ஏக்கர் அரசு புறம்போக்கு நிலத்தினில் இது கட்டப்படுகிறது தமிழ் நாடு மின்சார வாரியமும், பாரத மிகு மின் நிறுவனமும் (பெல்) இணைந்து 2x800 மெகாவாட் மிக உய்ய அனல் மின் திட்டம் ஒன்றை, உடன்குடி பவர் கார்ப்பரேசன் லிட் (Udangudi Power Corporation Ltd) என்ற பெயரில் உடன்குடி கிராம எல்லைக்குட்பட்டு, குலசேகரபட்டிணத்தின் நுழைவில் அமைக்கப்படவுள்ளது. ஆரம்ப வேலைகள் துரிதமாக நடைபெற்று வருகிறது. திட்ட மதிப்பீடு ரூ.8694 கோடி; முடிவடைந்து பயனுக்கு வரும் காலம் 2015. இதற்காக கடல் நீரை சுத்திகரிக்கும் நிலையம் ஒன்றும் இங்கு கட்டப்படவுள்ளது. இந்த நீரைக் கொண்டு இயந்திரங்கள் குளிர்விக்கப்படும். மேலும் இந்த மின் நிலையம் நிலக்கரியின் எரி சக்தியால் இயங்கப் படவுள்ளதால், கப்பல்கள் மூலம் நிலக்கரி கொண்டு வரப்பட்டு அனல் மின் நிலையத்திற்கு கன்வேயர் பெல்ட்டுகள் மூலம் கொண்டு வர திட்டம். இதற்காக கடலுக்குள் 7 கி.மீ தொலைவில் ஒரு நிலக்கரி கப்பல்துறை கட்டப்படவுள்ளது. ராட்சத மின் இயந்திரங்கள் பெல் நிறுவனத்தில் இருந்து தயாரிக்கப்பட்டுக் கொண்டு வரப்படுகிறது. இந்த திட்டத்தால் கடல் வாழ் உயிரினங்களுக்கு எந்த ஆபத்துமில்லை என திட்ட அறிக்கைகள் கூறுகின்றன.
# குலசேகரன்பட்டினம்

## ராக்கெட் ஏவுதளம்

சதீஸ் தவான் விண்வெளி மையம் அமைந்த ஸ்ரீஹரிக்கோட்டாவை விட குலசேகரன்பட்டினம் நிலநடுக் கோட்டிற்கு அருகில் இருப்பதால் ராக்கெட் ஏவுதளம் அமைக்க வேண்டும் என்று தமிழகத்தில் பல தரப்பினர் இந்திய நடுவண் அரசை வற்புறுத்தி வருகின்றனர். தற்போது இஸ்ரோ நிறுவனம் குலசேகரன்பட்டினத்தின் இராக்கெட் ஏவுதளம் அமைக்க முயற்சிகளில் ஈடுபட்டுள்ளது. குலசேகரன்பட்டினத்தின் கடற்கரையை ஒட்டியப் பகுதியில் விண்வெளியில் ஏவுகணை ஏவும் தளம் அமைக்க இஸ்ரோ முடிவு செய்துள்ளது. அதற்கான நிலம் வழங்கக் கோரி தமிழ்நாடு அரசிடம் கோரிக்கை வைத்துள்ளது.
# குலசேகரன்பட்டினம்

## ராக்கெட் ஏவுதளம்

### ஏவுகணை தளத்திற்கு நிலம் எடுப்பு

தமிழ்நாடு அரசின் வருவாய்த் துறை நிலம் எடுப்பு அதிகாரிகள் மூலம் திருச்செந்தூர் வட்டம், உடன்குடி ஊராட்சி ஒன்றியத்திற்குட்பட்ட மாதவன்குறிச்சி ஊராட்சி, செட்டியாபத்து ஊராட்சி மற்றும் சாத்தான்குளம் வட்டத்திற்குட்பட்ட பள்ளக்குறிச்சி ஊராட்சி, படுக்கபத்து ஊராட்சி ஆகிய ஊராட்சிகளிலிருந்து 2,233 ஏக்கர் நிலங்கள் கையகப்படுத்தப்பட்டன. மேலும் குலசேகரன்பட்டினம் அருகே கடற்கரையை ஒட்டி அரைவட்ட வடிவில் நிலம் எடுக்கப்பட்டு, கையகப்படுத்தப்பட்டு நிலங்கள் அனைத்தும் இஸ்ரோவிடம் ஒப்படைக்கப்பட்டுள்ளது.
# குலசேகரன்பட்டினம்

## கோயில்

- முத்தாரம்மன் கோவில், குலசேகரன்பட்டினம், (நவராத்திரி எனும் தசரா விழாவிற்கு பெயர் பெற்றது)
# நாரைக்கு முத்தி கொடுத்த படலம்

திருவிளையாடற் புராணத்தில் 48 வது படலமாக (செய்யுள் பத்திகள்: 2297 -2321) **நாரைக்கு முத்தி கொடுத்த படலம்** உள்ளது. இப்படலத்தில் பொற்றாமரை வாவியில் மூழ்கித் தன் தீவினை ஒழித்து இறைவனின் திருவடிகளை அடைவதை உறுதிபட யாசித்த நாரைக்கு முத்தி கொடுத்த வரலாறு கூறப்பட்டுள்ளது.
# நாரைக்கு முத்தி கொடுத்த படலம்

## திருவிளையாடல்

பாண்டிய நாட்டின் தெற்கில் தாமரைக் குளமொன்றில் நாரை ஒன்று வாழ்ந்து வந்தது. வறட்சி காரணமாக குளம் வற்றியதால் நாரை அக்குளத்தை விட்டு நீங்கி காட்டுப் பகுதி ஒன்றில் இருந்த குளக்கரையில் வாழ்ந்து வந்தது. அக்குளத்தில் முனிவர்கள் வந்து முழுகிச் செல்வர். முனிவர்கள் முழுகும் போது மீன்கள் அவர்களது சடையிலும் தோளிலும் புரள்வதை இந் நாரை அவதானித்தது. முனிவர்களைத் தொட்டதால் புனிதமடைந்த மீன்களைப் புசிப்பதில்லை என உண்பதையே நிறுத்தியிருந்தது.  
அக்குளத்தில் மூழ்கிய முனிவர்கள் கரையேறிய பின் வாசித்த மதுரைப் புராணமும், சோமசுந்தரப் பெருமானின் திருவிளையாடல் புராணமும் அந் நாரையின் காதுகளில் கேட்டன. நாரை அறியாமை நீங்கி மெய்யறிவு பெற்றது. இறைவனின் மாட்சிமையை உணர்ந்தது. அது மதுரைப் பொற்றாமரைக் குளத்தில் மூழ்கி 15 நாட்கள் இடையறாது இறைவனைத் தியானித்தது.  
இறைவன் அந்நாரையின் முன் தோன்றி என்ன வரம் வேண்டும் எனக் கேட்டார். " ஐயனே நான் இப்பிறவி நீங்கி சிவலோகப் பயன் அடைய வேண்டும். பொற்றாமரைக் குளத்தில் மீன்கள் வாழாத நிலை வேண்டும்" எனக் கேட்டது.
# பொதும்பில் கிழார்

**பொதும்பில் கிழார்** சங்ககாலப் புலவர்.அவை நற்றிணை 57 எண்ணுள்ள ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் இடம்பெற்றுள்ளது.  
இவரது மகனார் பொதும்பில் கிழார் மகனார் வெண்கண்ணியார் என்பவரும் ஒரு புலவர்.
# பொதும்பில் கிழார்

## மந்தி வன்பறழ்

ஆமான் கூட்டம் வேங்கை மரத்தடியில் வாழும்போது மந்தி ஆமானின் பாலைக் கறந்து தன் குட்டியின் கை நிறையப் பெய்யும் மலையில் வாழ்பவன் அவன். (அவள் தினைப்புனம் காத்தபோது அவன் அவளோடு இருந்தான்.) தினை கொய்பதம் கொண்டதும் அவள் நலம் தொலைந்தது. - தலைவி வீட்டுக்குள் அடைபட்டுக் கிடப்பதைத் தோழி இவ்வாறு தலைவனுக்கு உணர்த்துகிறாள். <small>நற்றிணை 57</small>
# அலமாதி

**அலமாதி** (Alamathi / Alamathy) தமிழ்நாடு, திருவள்ளூர் மாவட்டம், அலமாதி ஊராட்சியில் அமைந்துள்ள ஒரு கிராமம். அலமாதி கிராமம், சென்னை நகரத்திற்கு மேற்கே சுமார் 27 கி.மீ. தூரத்தில் உள்ளது. இதன் கிழக்கே சுமார் 8 கி.மீ. தொலைவில் செங்குன்றம் நகரமும், மேற்கே சுமார் 9 கி.மீ. தொலைவில் தாமரைப் பாக்கம் என்ற சிற்றூரும், தெற்கே, 14 கி.மீ. தொலைவில் ஆவடி நகரமும் அமைந்துள்ளது.  
அலமாதி கிராமம், பழைய அலமாதி, புதிய அலமாதி என இரண்டு பகுதிகளாக உள்ளது. இவ்வூர் பல நூற்றாண்டு பழமையானது. இவ்வூர் "அலர்மதீஈஸ்வரம்" என்று முன்னர் அழைக்கப்பட்டு வந்தது. பின்னர், இதுவே மருவி, அலமாதி என்று வழங்கப்படுகிறது. இவ்வூர் "சோழவரம்" ஊராட்சி ஒன்றியத்திற்கு உட்பட்டதாகும்.
# அலமாதி

## இயற்கை அமைப்பு

மிகக் கடினமான கிராவல் வகை மண் இப்பகுதியில் மிக அதிகமாக உள்ளது. இவ்வகை மண் விவசாயத்திற்கு ஏற்புடையதல்ல எனவே, இங்கு பெரும்பகுதி வரண்ட நிலமாகவே உள்ளது. எனினும், வறட்சி தாங்கி வளரும் "முந்திரி மரங்கள்" சில ஆண்டுகளுக்கு முன்பு வரை இப்பகுதிகளில் அதிக அளவில் பயிரிடப்பட்டு வந்தது. அரசுக்கு சொந்தமான முந்திரி தோப்புகளும் இங்கு இருந்தது. தற்போது இந்த முந்திரி தோப்புகள் முற்றிலும் அழிக்கப்பட்டு, சட்டத்திற்கு புறம்பான குடியேற்றங்கள் ஏற்பட்டுவிட்டது.  
விவசாயம் செய்ய தகுதியான ஒரு சில இடங்களும், குடியிருப்பு பகுதிகளாக மாற்றப்பட்டுவிட்டது. எனினும் மிகச்சிறிய "அலமாதி" ஏரி இவ்வூரின் இயற்கை வளத்திற்கு ஓர் எடுத்துக்காட்டாக திகழ்கிறது.
# அலமாதி

## மக்கள்

சென்னை நகரதிற்கு அருகில் இவ்வூர் இருந்தாலும், புதிய குடியேற்றங்கள் ஏற்பட்டாலும், இன்றும் பெரும்பான்மையான மக்கள் பழமை சிந்தனையிலேயே இருப்பது மாற்றமடையும் என்றே காத்திருக்க வேண்டும். பழைய அலமாதி பகுதியில் ஒரு குறிப்பிட்ட சாதி மக்களும், புதிய அலமாதி பகுதி வேறுஒரு சாதி மக்களும், இந்த இரு பகுதிகளுக்கும் இடைப்பட்ட பகுதிகளில் பெருமளவில் தலித் இன மக்களும் தத்தம் பகுதிகளில் ஆதிக்கம் செலுத்தி வருகின்றனர்.மக்களில் பெரும்பான்மையானவர்கள் கூலி வேலை செய்பவர்கள்.
# அலமாதி

## தொழில் வளர்ச்சி

இயற்கையாக அமைந்த நிலத்தடி நீர்வளம், இவ்வூரில் மிக அதிக அளவில் "குடிநீர்" வியாபாரம் பெருக வகை செய்துள்ளது. இவ்வூரில் மட்டும் சுமார் 10க்கும் மேற்பட்ட பெரிய குடிநீர் சுத்தீகரிப்பு ஆலைகளும் கணக்கில்லாத சிறிய ஆலைகளும் உள்ளது. இன்று சென்னை நகர மக்கள் பலரின் தாகத்தை அலமாதி தண்ணீர் தனித்துவருகின்றது.  
மேலும், வெளி நாடுகளுக்கு ஏற்றுமதி செய்யப்படும் மிளகாய், வெங்காயம் போன்ற உணவுப் பொருட்களை சேமித்து வைப்பதற்கான கிடங்குகளும், அவற்றை தரம் பிரிக்கும் தொழிலும் இங்கு சிறப்பாக நடைபெறுகிறது.
# அலமாதி

## வழிபாட்டுத் தலங்கள்

பழைய அலமாதியில் உள்ள ***அலர்மதீஈஸ்வரம்*** சிவன் கோயிலும், அதன் அருகில் உள்ள முருகன் கோயில் மற்றும் செங்காளம்மன் கோயில் ஆகியவை இப்பகுதியிலுள்ள முக்கிய கோயில்களாகும்.
# அலமாதி

## கல்வி நிலையங்கள்

பழைய அலமாதியில் ஒரு அரசு தொடக்கப் பள்ளியும், புதிய அலமாதியில் ஒரு அரசு தொடக்கப் பள்ளி மற்றும் ஒரு மேல்நிலைப் பள்ளியும் உள்ளது. மேலும், தமிழ்நாடு கால்நடை அறிவியல் பல்கலைக் கழகத்தின், உணவு பதப்படுத்துதல் பயிற்சி கல்லூரியும் அலமாதியில் உள்ளது.
# அலமாதி

## போக்குவரத்து

அலமாதி, செங்குன்றம்-திருவள்ளுர்-திருபெரும்பூதூர்-சிங்க பெருமாள் கோயில் மாநில நெடுஞ்சாலையில் அமைந்துள்ளது. செங்குன்றம் அருகில் உள்ள பெரிய நகரமாகும். அரசு போக்குவரத்து பேருந்துக்கள் மட்டுமல்லாது, அதிகமான ஷேர் ஆட்டோக்களும் அலமாதியை செங்குன்றத்தோடு இணைக்கின்றது.
# அலமாதி

## போக்குவரத்து

### பேருந்து வழித்தடங்கள்

57D பூச்சி அத்திப்பேடு - அலமாதி (வழி) - செங்குன்றம் - பாரிமுனை  
57M அலமாதி - செங்குன்றம் - பாரிமுனை  
65H ஆவடி - திருநின்றவூர் - தாமரைப் பாக்கம் - அலமாதி (வழி) - செங்குன்றம்  
505 செங்குன்றம் - அலமாதி (வழி) - தாமரைப் பாக்கம் - ஈக்காடு - திருவள்ளூர்  
505P செங்குன்றம் - அலமாதி (வழி) - தாமரைப் பாக்கம் - வெங்கல் - பெரியபாளையம்  
105 செங்குன்றம் - அலமாதி (வழி) - தாமரைப் பாக்கம் - ஈக்காடு - திருவள்ளூர்  
73A கோயம்பேடு - செங்குன்றம் - அலமாதி (வழி) - தாமரைப் பாக்கம் - வெங்கல் - மெய்யூர்  
111D கோயம்பேடு - செங்குன்றம் - அலமாதி (வழி) - தாமரைப் பாக்கம் - ஈக்காடு - திருவள்ளுர்
# சுல்தான் அசுலான் சா கோப்பை

**சுல்தான் அசுலான் சா கோப்பை ** (Sultan Azlan Shah Cup) மலேசியாவில் ஆண்டுதோறும் நடத்தப்படும் ஓர் பன்னாட்டு ஆண்கள் வளைதடிப் பந்தாட்டப் போட்டியாகும். 1983ஆம் ஆண்டு ஈராண்டுகளுக்கு ஒருமுறை நிகழும் போட்டியாகத் தொடங்கியது வளர்ச்சியும் புகழும் பெற்று 1998ஆம் ஆண்டுமுதல் ஆண்டுக்கொருமுறை நடத்தப்படுகிறது. வளைதடிப் பந்தாட்டத்தில் மிகுந்த ஈடுபாடு கொண்ட மலேசியாவின் ஒன்பதாவது யாங் டிபெத்துவன் அகோங் மன்னர் சுல்தான் அசுலான் சா நினைவாகப் பெயரிடப்பட்டுள்ளது.  
இந்தியா 2009ஆம் ஆண்டு 3-1 என்ற கோல் கணக்கில் மலேசியாவை வென்று கோப்பையை வென்றது. 2010ஆம் ஆண்டில் தென் கொரியாவுடனான இறுதியாட்டம் மோசமான காலநிலையால் கைவிடப்பட்டு இருவரும் கூட்டு வெற்றியாளர்களாக அறிவிக்கப்பட்ட நிலையில் இந்தியா கோப்பையை தன்னகத்தே தக்க வைத்துக் கொண்டது. 2013 ம் ஆண்டு ஐந்தாம் இடத்திற்கான போட்டியில் பாகிஸ்தானை வென்றது.
# பொதும்பில் கிழார் மகனார் வெண்கண்ணியார்

**பொதும்பில் கிழார் மகனார் வெண்கண்ணியார்** சங்ககாலப் புலவர். இவரது பாடல்கள் இரண்டு உள்ளன. அவை நற்றிணை 375, 387.
இவரது தந்தையார் பொதும்பில் கிழார் என்பவரும் ஒரு புலவர்.
# பொதும்பில் கிழார் மகனார் வெண்கண்ணியார்

## பாடல் சொல்லும் செய்திகள்

;குருகின் தோடு
:குருகுப் பறவையின் கூட்டம் தாம் அமர்ந்திருந்த புன்னை மரத்து மலர்கள் உதிரும்படி ஒருசேர எழுந்து பறக்கும் சேர்ப்புநிலத் தலைவ! நான் நாணம் கொள்ளும்படியும், நன்னுதல் தலைவி உவக்கும்படியும் திருமணச் செய்தியோடு வந்தால் நல்லது. மண்டிலம் (சூரியன்) போய்விட்டது என்று கடலலை பொங்கிப் பாயும் எங்கள் ஊருக்கு வந்தால் நல்லது. - எனத் தோழி தலைவனிடம் கூறுகிறாள்.  
;ஆலங்கானத்துச் செழியன் பாசறை
:மழவரின் செந்தொடை அம்பு பாயும் கவலை வழியில் அவர் சென்றிருக்கிறார். சுருண்ட கூந்தலும், அது விழும் தோளும் கொண்ட உன் தொன்னலம் சிதையவிடாதே. அவை,ஆலங்கானம் தலையாலங்கானம் என்னுமிடத்தில் பாசறை அமைத்து நெடுஞ்செழியன் போரிட்டான். அந்தப் போர்க்களத்தில் வாள் மின்னியது போல வானம் மின்னி நெடும்பெருங்குன்றத்தில் குழுமி மழை பொழிய வருவதைப் பார். கார்காலம் வந்ததும் அவர் வந்துவிடுவார். - தோழி இவ்வாறு சொல்லித் தலைவியைத் தேற்றுகிறாள்.
##### அடிக்குறிப்பு
Reflist
# உமரிக்காடு

இந்தியாவின் தமிழ்நாடு மாநிலத்தில் உள்ள ஸ்ரீவைகுண்டம் வட்டம் தூத்துக்குடி மாவட்டத்தில் அமைந்துள்ள கிராமம் **உமரிக்காடு** ஆகும். இது குரும்பூர் ரயில் நிலையம் அருகில் உள்ளது. ஆறுமுகனேரி ரயில் நிலையம், நாசரேத் ரயில் நிலையம், ஆழ்வார்திருநகரி ரயில் நிலையம் மற்றும் திருச்செந்தூர் ரயில் நிலையம் அருகில் உள்ள இரயில் நிலையங்களாகும்.
# உமரிக்காடு

## பள்ளிகள்

- உமரிக்காட்டில் அரசு தொடக்கப்பள்ளி, மேல்நிலைப்பள்ளிகள் உள்ளன. கொற்கை, ஆத்தூர், வழவல்லான் மற்றும் அருகிலுள்ள பிற கிராமங்களைச் சேர்ந்த மாணவர்கள் இந்த பள்ளிகளில் படிக்கின்றனர். உமரிக்காடு மக்கள் கிராம நிதியிலிருந்தும் தனியார் நிதியிலிருந்தும் இப்பள்ளி மாணவர்கள் கல்வி உதவி பெறுகின்றனர்.
# உமரிக்காடு

## வங்கிகள்

- கூட்டுறவு வங்கி ஒன்று இக்கிராமத்தில் உள்ள விவசாயிகளின் விவசாயத் தேவைக்கான நிதி சேவைகளை வழங்குகிறது.
# பொத்தியார்

**பொத்தியார்** சங்ககாலப் புலவர். இவரது ஐந்து பாடல்கள் சங்கநூல் தொகுப்பில் இடம்பெற்றுள்ளன. அவை: புறநானூறு 217, 220, 221, 222, 223 ஆகியவை.
# பொத்தியார்

## பாடல் சொல்லும் செய்தி

### மருட்கை உடைத்து

:கோப்பெருஞ்சோழன் வடக்கிருந்தானைக் கண்டு பாடியது.  
:இவன் துணிவு வியப்பைத் தருகிறது. அதனினும் வியப்பு, பாண்டிநாட்டிலிருக்கும் தன் நண்பன் வந்து தன்னுடன் வடக்கிருப்பான் என்று இவன் சொன்னபடி பிசிராந்தையார் வந்து இவனுடன் வடக்கிருப்பது. <small>புறநானூறு 217</small>
# பொத்தியார்

## பாடல் சொல்லும் செய்தி

### வெளில் பாழ்நிலை

- தேர்வண் கிள்ளி = கோப்பெருஞ்சோழன்
:வடக்கிருந்தானைப் பார்த்துவிட்டு மீண்டுவந்து உறையூரைப் பார்க்கும் புலவர் சொல்கிறார்.  
:பல ஆண்டுகள் தனக்குப் பெருஞ்சோறு அளித்துப் பேணிய களிறு மாண்டதால் வெற்றிடமாகக் கிடக்கும் வெளில் போல எனக்கு உறையூர் காணப்படுகிறது. யானையை இழந்த பாகன் போல நான் கலங்குகிறேன். - <small>புறநானூறு 220</small>
# பொத்தியார்

## பாடல் சொல்லும் செய்தி

### நடுகல் ஆயினன்

:பாடுநர்க்கும், ஆடுநர்க்கும் அளித்தவன். அறவோராலும், திறவோராலும் புகழப்பட்டவன். மகளிர்க்கு நிழல். மைந்தர்க்கு மைந்து(வலிமை). இப்படிப்பட்டவன் நடுகல் ஆயினான். அரந்தையில் தள்ளாடும் உலகமே வருக! புலவர்களின் இசைமலர்களைச் சூடிக்கொண்டு நடுகல் ஆகிவிட்டதைக் காணுங்கள்! - <small>புறநானூறு 221</small>
# பொத்தியார்

## பாடல் சொல்லும் செய்தி

### புதல்வன் பிறந்தபின் வா

:அன்பிலாள! நீ வடக்கிருக்கிருக்கிறாய். என்னை மட்டும் "உன் புதல்வன் பிறந்தபின் வா" என்கிறாய். நான் என்ன செய்வேன்! - இவ்வாறு சொல்லிப் புலவர் கதறுகிறார். - <small>புறநானூறு 222</small>
# பொத்தியார்

## பாடல் சொல்லும் செய்தி

### கல்லாகியும் இடம் கொடுத்தான்

:கோப்பெருஞ்சோழன் வடக்கிருந்தபோது அவனது நண்பர் பொத்தியாரும் வடக்கிருக்க அமர்ந்தார். கோப்பெருஞ்சோழன் ஒப்பவில்லை. "புதல்வன் பிறந்தபின் வா" என்று சொல்லிப் பொத்தியாரை அனுப்பிவிட்டார். இல்லம் திரும்பிய புலவர் பொத்தியார் தனக்குப் புதல்வன் பிறந்தபின் கோப்பெருஞ்சோழனின் நடுகல்லிடம் வந்தார். அங்குப் பொத்தியாருக்கென்று ஓரிடம் ஒதுக்கப்பட்டது கண்டு வியந்து 'கல்லாகியும் காப்பவன்' என்று பாராட்டிவிட்டு, அங்கு அமர்ந்து அவனைப் போலவே வடக்கிருந்து உயிர் நீத்தார். - <small>புறநானூறு 223</small>
# பொத்தியார்

## பாடல் சொல்லும் செய்தி

### பொத்தி ஆண்ட பெருஞ்சோழன்

:பொத்தியார் சொன்னபடியெல்லாம் கோப்பெருஞ்சோழன் நடந்துகொண்டான். கோப்பெருஞ்சோழன் சொன்னபடியெல்லாம் பொத்தியார் நடந்துகொண்டார். இந்தக் கோப்பெருஞ்சோழனை இளஞ்சேரல் இரும்பொறை போரில் வென்றான். <small>பதிற்றுப்பத்து நூலைத் தொகுத்தவர் பாடிச் சேர்த்த பதிற்றுப்பத்து பதிகம் 9</small>
# அனைத்துலகக் காடுகள் ஆண்டு

ஐக்கிய நாடுகள் அவை 2011 ஆம் ஆண்டைக் **காடுகள் அனைத்துலக ஆண்டு** என அறிவித்துள்ளது. தற்போது வாழும் மக்களினதும், எதிர்காலத் தலைமுறையினரினதும் நன்மைக்காக, பேண்தகு காட்டு மேலாண்மை, எல்லாவிதமான காடுகளினதும் பாதுகாத்துப் பேண்தகு வளர்ச்சியுறச் செய்தல் போன்றவை தொடர்பில் விழிப்புணர்வை ஏற்படுத்துவதே இதன் முக்கிய நோக்கம் ஆகும்.
# அனைத்துலகக் காடுகள் ஆண்டு

## பின்னணி

உலகம் தழுவிய பேண்தகு வளர்ச்சியில் காடுகள் பிரிக்க முடியாதபடி இணைந்துள்ளன. உலக வங்கியின் மதிப்பீடுகளின்படி 1.6 பில்லியன்களுக்கு மேற்பட்ட மக்கள் தமது வாழ்க்கைக்குக் காடுகளில் தங்கியுள்ளனர். இவர்களில் 300 மில்லியன் மக்கள் காடுகளுக்குள்ளேயே வாழ்கின்றனர். காட்டு உற்பத்தித் தொழில் பொருளாதார முன்னேற்றத்துக்கும் வேலை வாய்ப்புக்களுக்குமான முக்கிய மூலங்களில் ஒன்றாக உள்ளது. உலகின் காட்டு உற்பத்திகளின் வணிகத்தின் மொத்தப் பெறுமதி 327 பில்லியன் அமெரிக்க டாலர்கள் என மதிப்பிடப்பட்டுள்ளது. காடழிப்பினால் 130,000 சதுர கிலோமீட்டர் பரப்பளவுள்ள காடுகள் ஒவ்வொரு ஆண்டும் அழிந்து போவதாக உணவு வேளாண்மை நிறுவனம் மதிப்பிடுகிறது.  
உலக வங்கியின் மதிப்பீடுகளின்படி, புவி சூடாதலுக்குக் காரணமாக உள்ள பசுங்குடில் வளிம வெளியேற்றத்தின் 20 வீதம் காடழிப்பினாலேயே ஏற்படுகிறது. உலகில் கானப்படும் உயிரினங்களில் மூன்றில் இரண்டு பங்குக்கும் மேற்பட்டவைகளுக்குக் காடுகளே வாழிடங்களை வழங்குகின்றன. அத்துடன் வெப்பவலய மழைக்காடுகளின் அழிப்பினால் நாளொன்றுக்கு 100 இனங்கள் வரையிலான உயிர்ப்பல்வகைமை இழப்பு ஏற்படுவதாகவும் உலக வங்கியின் மதிப்பீடுகள் காட்டுகின்றன. இயற்கையின் பாதுகாப்புக்கான பன்னாட்டு ஒன்றியம், காட்டு நிலத்தோற்ற மீள்விப்புத் தொடர்பான கூட்டாண்மை ஆகிய அமைப்புகள், உலகம் முழுவதிலும் ஒரு பில்லியனுக்கு மேற்பட்ட எக்டேர் பரப்பளவு கொண்ட அழிந்துபோன அல்லது தரம் குறைந்துபோன காடுகளை மீள்விக்க முடியும் என்கின்றன.
# அனைத்துலகக் காடுகள் ஆண்டு

## பரப்புரை

ஐக்கிய நாடுகள் காடுகள் மன்றத்தின் செயலகமே காடுகள் அனைத்துலக ஆண்டின் நோக்கங்களைச் நிறைவேற்றுவதற்கான மைய அமைப்பாக உள்ளது. இதற்காக நாடுகளின் அரசுகளின் துணையோடும், காடுகள் தொடர்பான ஒன்றிணைந்த கூட்டாண்மை மற்றும் அதுபோன்ற அமைப்புக்களின் உதவியோடும் ஐக்கிய நாடுகள் காடுகள் மன்றம் செயற்படுகின்றது. அரசுகளும், பிற பிரதேச, பன்னாட்டு அமைப்புக்களும், குடிமக்கள் சமூக அமைப்புக்களுடன் இணைந்து அந்தந்த நாடுகளில் இது தொடர்பான செயற்பாடுகளை ஒருங்கிணைப்பதற்கான தேசியக் குழுக்களை அமைக்கின்றன.
# சிகாகோ பெருந்தீ

**சிகாகோ பெரும் தீ** (*Great Chicago Fire*) அமெரிக்காவில் சிகாகோ நகரில் நடைபெற்ற ஒரு பெரும் தீ விபத்து. அக்டோபர் 8, 1871ல் எரிய ஆரம்பித்து, அக்டோபர் 10 வரை தொடர்ந்து எரிந்தது. நூற்றுக்கணக்கானவர்களை எரித்து சிகாகோவின் நான்கு சதுர மைல்களில் உள்ள அனைத்தையும் எரித்து நாசப்படுத்தியது இத்தீ. பத்தொன்பதாம் நூற்றாண்டின் மிகப்பெரிய தீயான இதனால் பெரிய அளவில் அழிவு ஏற்பட்டாலும் நகரத்தின் புனரமைப்பு வெகு வேகமாக செய்யப்பட்டது. தற்போது அமெரிக்காவின் மிக முக்கிய நகரங்களில் ஒன்றாக சிகாகோ உள்ளது.  
சிகாகோவின் கொடியில் உள்ள இரண்டாம் நட்சத்திரம் இப் பெரும் தீயினைக் குறிக்கிறது. இந்நாள் நாள் வரை இத்தீ உருவான காரணம் அறியப்படவில்லை.